SUPER มือขึ้น! คว้าโซลาร์สหกรณ์ 5 โครงการรวม 25 MW
SUPER มือขึ้น! คว้าโซลาร์สหกรณ์ 5 โครงการรวม 25 MW รอลุ้นผลทางการพรุ่งนี้อีกครั้ง
30 พ.ค. 2561

นายจอมทรัพย์ โลจายะ ประธานคณะกรรมการ บริษัท ซุปเปอร์บล็อก จำกัด (มหาชน) หรือ SUPER เปิดเผยว่า จากการประกาศผลการจับสลากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดิน (โซลาร์ฟาร์ม) จากหน่วยงานราชการและสหกรณ์ภาคการเกษตร ระยะที่ 2 อย่างไม่เป็นทางการเมื่อวานนี้ พบว่าเบื้องต้นมีโครงการของหน่วยงานราชการและสหกรณ์ภาคการเกษตร ที่บริษัทจะเป็นผู้สนับสนุนโครงการนั้น สามารถผ่านการคัดเลือก 5 โครงการ กำลังการผลิตโครงการละ 5 เมกะวัตต์
อย่างไรก็ตามบริษัทยังรอดูการประกาศผลอย่างเป็นทางการในวันพรุ่งนี้ (28 มิ.ย.) อีกครั้ง ซึ่งคาดว่าจะมีโครงการที่บริษัทเป็นผู้สนับสนุนโครงการนั้นจะได้รับคัดเลือกมากกว่า 5 โครงการดังกล่าว